CELEX: 62011CB0560
Language: ro
Date: 2012-12-13 00:00:00
Title: Cauza C-560/11: Ordonanța Curții (Camera a patra) din 13 decembrie 2012 (cerere de decizie preliminară formulată de Commissione tributaria provinciale di Parma — Italia) — Danilo Debiasi/Agenzia delle Entrate Ufficio di Parma [Articolul 53 alineatul (2) și articolul 94 din Regulamentul de procedură al Curții — Inadmisibilitate vădită — Articolul 99 din Regulamentul de procedură — Răspuns care nu lasă loc niciunei îndoieli rezonabile — Fiscalitate — TVA — Articolul 17 alineatul (2) litera (a) din A șasea directivă TVA — Deducerea taxei achitate în amonte — Structuri sanitare publice sau private care exercită o activitate scutită — Legislație națională care exclude deducerea taxei aferente cumpărării de bunuri sau de servicii utilizate în scopul desfășurării activităților scutite — Pro rata de deducere]

23.2.2013   
            
            
               RO
            
            
               Jurnalul Oficial al Uniunii Europene
            
            
               C 55/2
            
         Ordonanța Curții (Camera a patra) din 13 decembrie 2012 (cerere de decizie preliminară formulată de Commissione tributaria provinciale di Parma — Italia) — Danilo Debiasi/Agenzia delle Entrate Ufficio di Parma
   (Cauza C-560/11) (1)
   
   (Articolul 53 alineatul (2) și articolul 94 din Regulamentul de procedură al Curții - Inadmisibilitate vădită - Articolul 99 din Regulamentul de procedură - Răspuns care nu lasă loc niciunei îndoieli rezonabile - Fiscalitate - TVA - Articolul 17 alineatul (2) litera (a) din A șasea directivă TVA - Deducerea taxei achitate în amonte - Structuri sanitare publice sau private care exercită o activitate scutită - Legislație națională care exclude deducerea taxei aferente cumpărării de bunuri sau de servicii utilizate în scopul desfășurării activităților scutite - Pro rata de deducere)
   2013/C 55/02
   Limba de procedură: italiana
   
      Instanța de trimitere
   
   Commissione tributaria provinciale di Parma
   
      Părțile din procedura principală
   
   
      Reclamant: Danilo Debiasi
   
      Pârâtă: Agenzia delle Entrate Ufficio di Parma
   
      Obiectul
   
   Cerere de decizie preliminară — Commissione tributaria provinciale di Parma — Interpretarea articolului 17 alineatul (2) litera (a) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1) — Deducerea taxei achitate în amonte — Structuri sanitare publice sau private care exercită o activitate scutită — Legislație națională care exclude deducerea taxei aferente cumpărării de bunuri sau de servicii utilizate în scopul desfășurării activităților scutite menționate
   
      Dispozitivul
   
   Articolul 17 alineatele (2) și (5) și articolul 19 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare trebuie interpretate în sensul că nu se opun unei reglementări naționale, precum cea în discuție în cauza principală, care nu autorizează deducerea taxei pe valoarea adăugată achitate în amonte în cazul cumpărării de bunuri și de servicii utilizate în scopul desfășurării unor activități scutite și care prevede, în consecință, că dreptul unei persoane impozabile mixte la deducerea acestei taxe este calculat pe baza unei pro rata corespunzătoare raportului dintre valoarea operațiunilor care dau drept de deducere și valoarea totală a operațiunilor efectuate în cursul anului, inclusiv a prestațiilor medico-sanitare scutite.
   
      (1)  JO C 25, 28.1.2012.